b"\n_START_ARTICLE_\nAdolphe Amouroux\n_START_SECTION_\nBiografia\n_START_PARAGRAPH_\nEra fill d'un notari de Perpiny\xc3\xa0. El 1857 es va casar amb Marie Massot, membre d'una fam\xc3\xadlia d'impressors. El 1865 va reprendre la carrera del seu pare i fou elegit conseller municipal de Perpiny\xc3\xa0 de tend\xc3\xa8ncia conservadora. Va esdevenir un dels agitadors del moviment reialista i redactor en cap de la revista Roussillon a comen\xc3\xa7aments de la d\xc3\xa8cada de 1870. Despr\xc3\xa9s de la crisi del 16 de maig de 1877 fou nomenat entre les persones destinades a administrar Perpiny\xc3\xa0 en lloc de l'ajuntament elegit pr\xc3\xa8viament, que va ser revocat._NEWLINE_Havia invertit massivament la seva fortuna a la banca cat\xc3\xb2lica Union g\xc3\xa9n\xc3\xa9rale, que va fer fallida en 1882 i que va provocar la seva ru\xc3\xafna. Va haver de tancar la notaria i marx\xc3\xa0 de Fran\xc3\xa7a el juny de 1884. El 1884 fou condemnat per contum\xc3\xa0cia a 10 anys de reclusi\xc3\xb3 criminal: els notaris feien funcions de banquers en aquella \xc3\xa8poca, i la seva fallida comportava la de nombroses v\xc3\xadctimes i posava en dificultats les principals personalitats del departament, entre elles Charles de Lazerme o Pierre Bardou-Job. Exiliat a Guatemala sota u nom fals, Albert Arnaud, hi va morir en 1886"